แรงซื้อหุ้นแบงก์-บลูชิพ ดัน SET ปิดบวก 10 จุด ลุ้นสัปดาห์หน้าไปต่อ
SET ปิดบวก 10 จุด รับแรงซื้อกลับหุ้นกลุ่มแบงก์ สำหรับแนวโน้มสัปดาห์หน้าคาดขึ้นไปได้อีกไม่มาก ช่วงรอติดตามการประชุมเฟด และงบไตรมาส 4/65 บริษัทจดทะเบียน พร้อมให้แนวรับ 1,653 จุด แนวต้าน 1,695 จุด

SET ปิดบวก 10 จุด รับแรงซื้อกลับหุ้นกลุ่มแบงก์ สำหรับแนวโน้มสัปดาห์หน้าคาดขึ้นไปได้อีกไม่มาก ช่วงรอติดตามการประชุมเฟด และงบไตรมาส 4/65 บริษัทจดทะเบียน พร้อมให้แนวรับ 1,653 จุด แนวต้าน 1,695 จุด
27 ม.ค. 2566

นายชาญชัย พันทาธนากิจ รองผู้อำนวยการสายงานวิจัย บล.เอเซีย พลัส กล่าวว่า ตลาดหุ้นไทยวันนี้ได้แรงหนุนจากตลาดต่างประเทศที่ส่วนใหญ่ยืนบวกหลังคลายความกังวลเศรษฐกิจสหรัฐถดถอยหลังตัวเลขผลิตภัณฑ์มวลรวมภายในประเทศ (GDP) ประจำไตรมาส 4/65 ขยายตัว 2.9% ดีกว่าที่ตลาดคาดไว้
ขณะที่ปัจจัยในประเทศมีแรงซื้อคืนหุ้นกลุ่มแบงก์กลับเข้ามา และหุ้นที่ราคาปรับลงไปมากเมื่อวานนี้จากความกังวลงบไตรมาส 4/65 จะออกมาแย่กว่านักวิเคราะห์คาด เช่น GPSC เป็นต้น
สำหรับแนวโน้มสัปดาห์หน้า ตลาดอาจปรับขึ้นไปได้อีกไม่มาก เพราะยังมีประเด็นที่ต้องรอติดตาม คือ การประชุมธนาคารกลางสหรัฐ (เฟด) และงบการเงินไตรมาส 4/65 ที่จะทยอยออกมา หากออกมาแย่จากไตรมาสก่อนหน้าและเมื่อเทียบกับงวดเดียวกันของปีก่อนก็อาจทำให้ตลาดผันผวนได้ พร้อมให้แนวรับที่ 1,653 จุด แนวต้านที่ 1,695 จุด
หลักทรัพย์ที่มีมูลค่าการซื้อขายสูงสุด 5 หลักทรัพย์
BBL มูลค่าการซื้อขาย 5,279.83 ล้านบาท ปิดที่ 162.50 บาท เพิ่มขึ้น 4.00 บาท
KBANK มูลค่าการซื้อขาย 4,953.05 ล้านบาท ปิดที่ 147.50 บาท เพิ่มขึ้น 2.00 บาท
PTTEP มูลค่าการซื้อขาย 1,685.75 ล้านบาท ปิดที่ 172.00 บาท เพิ่มขึ้น 1.00 บาท
CPALL มูลค่าการซื้อขาย 1,357.85 ล้านบาท ปิดที่ 68.75 บาท ลดลง 0.50 บาท
BEM มูลค่าการซื้อขาย 1,139.97 ล้านบาท ปิดที่ 10.00 บาท ราคาไม่เปลี่ยนแปลง